Βρίσκεται στο Βαρθολομιό Ηλείας και οφείλει την ονομασία του στην κωμόπολη που εξυπηρετεί. Εγκαινιάστηκε στις 29 Αυγούστου 1891, ενώ αποτελούσε την αφετηρία της γραμμής Βαρθολομιού - Λουτρών Κυλλήνης από την 1η Ιουνίου 1892 μέχρι το 1969, οπότε και έκλεισε η γραμμή. Ο σταθμός Βαρθολομιού έκλεισε το 1993 μαζί με τη γραμμή Καβασίλων - Κυλλήνης. Διέθετε μία πλευρική και μία κεντρική αποβάθρα και βοηθητικές εγκαταστάσεις.